KUUSALU   KESKKOOLI   TÖÖTAJATE TUNNUSTAMISE   KORD
Töö- ja puhkeaja seaduse paragrahvi 13 lõike 1, paragrahvi 30 lõike 1 ja paragrahvi 31 alusel võimaldada töötajatele lisapuhkepäevi alljärgnevalt:

1. Nädalavahetusel toimunud riigieksamil komisjonis olemise eest – 1 lisapäev;
2. Põhikooli eesti keele, inglise keele ja matemaatika eksamitööde parandamise eest – kuni 3 lisapäeva;
3. Nädalavahetusel toimunud olümpiaadidel, konkurssidel ja muudel üritustel õpilastega kooli au eest väljas olemise eest – 1 lisapäev korra eest;
4. Doonoripäeval vere loovutamise eest – 1 lisapäev;
5. Õpilastega klassiekskursioonil olemise eest - iga puhkepäeva eest 1 lisapäev, iga oldud öö eest 1 lisapäev.
Töötajatele võib direktori käskkirjaga maksta palgafondist                                                      alljärgnevaid ühekordseid preemiaid ja toetusi: 

1. jõulutoetust palgakomisjoni otsuse põhjal; 

2. lisapreemiat õppeaasta lõpus õppealajuhatajate ettepanekul tulemusliku töö eest järgmistes valdkondades:

· olümpiaadid, võistlused, konkursid, uurimustööd, üritused

· klassijuhataja töö

· õpiabi toetamine

· õpetajate koolitamine

· projektitöö

· kutsevalikualane töö

· ainekomisjoni esimehe töö

· laulu- ja tantsupeol osalemine

· hoolekogu töös osalemine

· õppenõukogu sekretäri, atesteerimiskomisjoni sekretäri töö;

3. riigieksamite konsultatsioonide eest kuni 500 krooni;
4. riigieksamil üle 90 punkti saanud õpilase õpetajale 500 krooni.
Teised tunnustamise võimalused:
1. direktori käskkiri hea saavutuse eest;

2.  4., 9. ja 12. klasside juhatajatele õppeaasta lõpus raamat ja kooli tänukiri;

3. kõrgkoolis õppimise ajal õppetoetus;
4. tööjuubeli (alates 10-st tööaastast) puhul kooli tänukiri;
5. kooli teenete märk vastavalt Teenetemärgi statuudile.
